open-index/open-wikipedia-markdown huggingface dataset:
Kanados ekonomika

**[[Kanada]]** turi daug naudingųjų iškasenų, medienos, yra aukšto ekonominio išsivystymo valstybė. Kanados prerijos yra vienas iš svarbiausių kviečių gavybos regionų. Iš Kanados kviečiai eksportuojami į tuos kraštus, kur jų stinga, pavyzdžiui, į tropikų šalis. Eksportuojama laikraštinis popierius, pjauta miško medžiaga, celiuliozė, popieriaus masė, nikelis, aliuminis, nafta ir jos produktai, gamtinės dujos, geležies rūda, varis, asbestas, uranas, kalio druska, lėktuvai, automobiliai ir jų dalys. Svarbiausias prekybos partneris – JAV, be to, prekiaujama su Japonija, D. Britanija, Vokietija, Prancūzija, Belgija, Danija, Australija, Rusija.

Pagal bendrą kalnakasybos produkciją Kanada užima II vietą pasaulyje. Kanadoje mineralinių žaliavų ir pusfabrikačių vidutiniškai vienam gyventojui pagaminama daugiau negu kitose šalyse. Kanada užima labai aukštą vietą pasaulyje pagal nikelio, cinko rūdų, sidabro, kalio druskos, asbesto gavybą, šiek tiek žemesnę pagal aukso, platinos, niobio, molibdeno rūdų, gamtinių dujų, sieros gamybą. Miškas daugiausiai kertamas Britų Kolumbijos, Kvebeko, Ontarijo provincijose. Kanadai tenka apie 1/8 pasaulio medienos produkcijos ir 1/3 eksporto.

2005 m. Kanadoje sumontuotas rekordinis skaičius vėjo jėgainių, kurių bendra galia siekia 239 MW, kai 2004 m. instaliuoti tik 122 MW. Taigi Kanados augimo tempas šioje srityje padidėjęs iki 54 % ir 2005 metais pasiekė 683 MW bendrą metinę galią. Tai reiškia, kad šios energijos pakanka aprūpinti daugiau kaip 240 000 namų. 2006 metais turėtų būti pastatytas dar didesnis kiekis vėjo jėgainių, kurių bendra galia turėtų siekti 500 MW. Šiuo metu Kanada yra 14-oje vietoje pagal išgaunamą elektros energijos kiekį iš vėjo jėgainių.

Kanada yra viena iš pasaulio turtingiausių nacijų, su aukštomis įplaukomis vienam gyventojui bei Ekonominio Bendradarbiavimo ir Išsivystymo organizacijos (OECD) ir G7,G8, G20 narė. Tai yra viena iš pasaulio geriausių 10 prekybos nacijų. Kanada yra sumaišyta rinka, užimanti vietą žemiau negu JAV, bet aukščiau negu dauguma Vakarų Europos nacijų pagal ekonominės laisvės Paveldo Fondo indeksą. Nuo 1990-ųjų pradžios, Kanados ekonomika augo greitai su žemu bedarbystės lygiu ir dideliu vyriausybiniu pertekliumi federaliniame lygmenyje. Šiandien Kanada savo rinka artimai primena JAV, t. y. orientuota ekonomine sistema, gamybos struktūra ir aukštu pragyvenimo lygiu.2009 m. vasario mėn., Kanados nacionalinis bedarbystės lygis buvo 7,77 %. Provincialūs nedarbo rodikliai keičiasi nuo žemo – 3,6 % Albertos provincijoje iki aukšto – 14,6 % Niūfaundlendo ir Labradoro provincijose. Pagal pasaulio didžiausių kompanijų Forbes Global 2000 sąrašą, 2008 metais Kanada sąraše turėjo 69 kompanijas, taip užimdama 5-ąją vietą šalia Prancūzijos. Taip pat 2008 metais Kanados visa vyriausybės įsiskolinimo našta yra žemiausia tarp G8 valstybių.
Darius Šilinskis

**Darius Šilinskis** (g. 1984 m. gegužės 18 d. Mažeikiuose) – Lietuvos krepšininkas, žaidžiantis vidurio puolėjo pozicijoje.

2009 m. vasario 27 d. D. Šilinskis persikėlė į Kauno „Žalgirį“. 2009 m. lapkričio pabaigoje persikėlė į Estijos Valgos „CKE Inkasso“ komandą, tačiau gruodžio 28 d. paliko komandą, nes pasibaigė kontraktas su ja.

2010 m. sausio 12 d. pasirašė sutartį su Kėdainių „Nevėžio“ komanda. 2010 m. spalio 22 d. perėjo į Panevėžio „Techaso“ klubą.

2011 m. lapkričio 2 d. sudarė kontraktą iki sezono pabaigos su Slovakijos Nitros „BK SPU Bemaco“ klubu.

2007 m. birželio 23 d. vedė Agnę Neseckaitę.

## Pasiekimai
* 2003, 2007 m. LKL čempionas
* 2003 m. Pasaulio jaunių čempionato vicečempionas
* 2004 m. Europos jaunimo čempionato bronzos medalio laimėtojas
* 2005 m. Pasaulio jaunimo čempionas
* 2006 m. LKL ir BBL vicečempionas
* 2007 m. LKF taurės laimėtojas
* 2007 m. BBL vicečempionas
* 2007 m. LSKL čempionas
* 2007 m. LKL čempionas
* 2006, 2007 m. Europos studentų čempionato nugalėtojas
* 2007 m. Vasaros universiados čempionas

## Šaltiniai

## Nuorodos
Foto ir video reportažas iš vestuvių (lrytas.lt)
TCA

**TCA** gali reikšti:

* Terkso ir Kaikoso salos – šalies trijų raidžių kodas pagal ISO 3166-1 standartą;
* Tricikliniai antidepresantai – antidepresantų grupė.
Tautininkai

**Tautininkai** – tautinių partijų ir organizacijų nariai. Politinė ideologija – nacionalizmas. Paprastai tautininkais vadinami tautinėmis idėjomis besiremiančių lietuvių politinių organizacijų nariai.

## Svarbiausios lietuvių tautininkų partijos

* Tautiškoji demokratų partija (1905–1913)
* Tautos pažangos partija (1916–1924, nuo 1994)
* Lietuvių tautininkų sąjunga (1924–1940, 1990–2008, 2011–2022)
* Jaunoji Lietuva (nuo 1994)
* Lietuvos nacionaldemokratų partija (1999–2009)
* Tautinė partija Lietuvos kelias (nuo 2001)
* Tėvynės sąjungos - Lietuvos krikščionių demokratų Tautininkų frakcija (2008–2011 m. sukurta Lietuvių tautininkų sąjungos pagrindu. Dalis frakcijos narių 2011 m. paliko partiją ir atkūrė Tautininkų sąjungą. Likusi Tautininkų frakcijos dalis toliau vykdo veiklą TS-LKD sudėtyje)

## Tautininkų jaunimo organizacijos

* Neo-Lithuania (nuo 1922)
* Jaunoji Lietuva (1927–1940, 1989–1994)
* Lietuvių tautinio jaunimo sąjunga (nuo 2001, 2001–2008 m. vadinosi Lietuvių tautinio jaunimo lyga)
* Jaunųjų tautininkų organizacija (nuo 2007)
Goseno taisyklės

**Goseno taisyklės** – taisyklės, aprašančios vartotojų gėrybių pasirinkimą.

Goseno taisyklės yra dvi:
: I. Kiekviena tolesnė gėrybė neša vis mažesnę naudą, kol galiausiai dar viena gėrybė jokios naudos neatneša. Ši taisyklė dar žinoma kaip mažėjančio naudingumo taisyklė.
: II. Žmogus, siekdamas gauti didžiausią naudą iš gėrybių, siekia taip išleisti savo turimas lėšas, kad skirtingos paskutinės gerybės atneštų vienodą naudą.

Šių taisyklių autorius yra vokiečių ekonomistas Hermanas Gosenas (1810–1858).
Šeimos politika

**Šeimos politika** – socialinės politikos dalis, kuri reguliuoja šeimyninius santykius, auklėja, vykdo prevencines priemones siekiant sureguliuoti šeimyninius santykius. Taip pat vadinama socialinės politikos specializacija, kuri vykdo šeimos institucijos tyrimus.

## Šeimos politikos principai
Šeimos politika susideda iš šių lygmenų:
*valdžios šeimos institucijos apibrėžimo nustatymas;
**siaurąja prasme *šeima* suprantama kaip sutuoktiniai, gyvenantys ir vedantys bendrą namų ūkį (kartu su protėviais ar palikuonimis);
**pagal platesnį apibrėžimą šeima taip pat laikoma: 
***nepilna šeima (be vieno iš tėvų); 
***vienos kartos šeima (pvz., šeimos, neturinčios vaikų; šeimos su nuosavais vaikais, gyvenančios kartu);
***šeima, nevedanti bendro namų ūkio (pvz., dėl gyvenamojo ploto sunkumų, kitų sąlygų);
***kartu su protėviais ir įpėdiniais bendrą namų ūkį vedantys asmenys, neįregistravę santuokos; 
***tos pačios lyties asmenys, vedantys bendrą namų ūkį (pvz., civilinė partnerystė, kohabitacija, rejestrinė sąjunga, homoseksuali santuoka) kartu su protėviais ir įpėdiniais bent vieno iš tų žmonių; 
*teisinis santykių reguliavimas tarp šeimos narių;
*ekonominių santykių reguliavimas tarp šeimos narių, pavyzdžiui:
**fiskalinis reguliavimas (pvz., galimybė bendrai apmokestinti atskirus šeimos narius; mokesčių mažinimas priklausomai nuo išlaikytinių skaičiaus);
**ūkinių santykių ir darbo teisės reguliavimas (pvz., palengvinimas įdarbinti šeimos narius į šeimyninines įmones);
**pagalba šeimoms; 

Praktiškai visi teisiniai klausimai spendžiami derinant su šeimyniniais santykiais.

## Kiti aspektai
Politinėje – socialinėje praktikoje naudojami visokie šeimos problemų sprendimo būdai. Konservatorišku supratimu, šeimos politika visų pirma remiasi formaliai įteisinta santuoka ir vaikais, gimusiais santuokoje. Esant bet kokiems tėvų santykiams, gimę vaikai turi turėti tokias pačias teises. 

Šeimos politiką galima analizuoti ir tokiu aspektu, kokiu lygiu jinai palaiko lygias sutuoktinių turto valdymo teises, kokias teises turi moteris ir vyras.
Pietinis perlinukas

**Pietinis perlinukas** (*Brenthis daphne*) – pleštekių (*Nymphalidae*) šeimos drugys.

Skraido liepos mėn. miško aikštelėse. Panašus į gelsvąjį perlinuką, nuo kurio skiriasi didesniu dydžiu, o priekinėje sparnų viršutinėje pusėje esančios vidurinės tamsios dėmės beveik susilieja ir sudaro ištisą juodą laužtinę liniją.

Vikšrai rudi, su skersai juodai padalintomis gelsvomis nugarinėmis linijomis ir šviesiomis šoninėmis linijomis. Jie minta aviečių, gervuogių, našlaičių lapais. Lėliukės nugarinėje pusėjė turi auksinės dėmes, o pati nugara išriesta.

Lietuvoje labai reta rūšis. Įrašyta į Lietuvos raudonąją knygą.

## Nuorodos
* Brenthis daphne (DENIS & SCHIFFERMÜLLER, 1775), nuotraukos
* Brenthis daphne
Faleristika

**Faleristika** – pagalbinė istorijos disciplina, tirianti ordinus, medalius, prizus, korporacijų ir valstybės apdovanojimų, garbės vardų bei kitus pasižymėjimo ženklus 
Taip pat - aukščiau išvardintų apdovanojimų ir kitokių ženklų ir ženklelių kolekcionavimas.

## Termino kilmė
Pavadinimas kilęs iš žodžio *[[falera]]* (; iš  'metaliniai apvalūs ar pusmėnulio formos ženkleliai, kuriais pažymėdavo nuopelnus karo tarnyboje ar narsą mūšio lauke'). Faleros buvo metaliniai disko formos pasižymėjimo ženklai, kuriais apdovanodavo Romos legionierius.

## Tikslas
Mokslo tikslas – suregistruoti žinomus pasižymėjimo ženklus ar suvenyrinius ženkliukus, nustatyti jų kilmę, teikimo tikslus, aprašyti nuostatus, atlikti matavimus, grafinius vaizdus ir sudaryti jų katalogus. Valstybių ar joms prilygstančių administracijų apdovanojimams sudaroma ir apdovanojimų hierarchijos lentelė.

## Faleristikos objektai
* Suvenyriniai ženkliukai
* Bažnyčios ordinai
* Kariniai ordinai
* Garbės ordinai
* Garbės medaliai
* Garbės prizai
* Sportiniai medaliai
* Taurės
* Tarnybiniai ženkliukai
* Pasižymėjimo ženkliukai
* Miestų ženkliukai (herbai)
* Ženkliukai su tautine simbolika
* Kariniai antpečių ir antsiuvų ženklai, sagos bei kita atributika.
Rudakis satyriukas

**Rudakis satyriukas** (*Coenonympha hero*) – pleštekių (*Nymphalidae*) šeimos drugys. Skraido gegužės – liepos mėn. drėgnose pievose, miškų ar krūmų aikštelėse, pelkių pakraščiuose.

Paplitęs Azijoje ir Europoje. Lietuvoje reta rūšis, įrašyta į Raudonąją knygą.

(MHNT) Coenonympha hero - Krakow Poland - male dorsal.jpg|*Coenonympha hero* ♂ 
(MHNT) Coenonympha hero - Krakow Poland - male ventral.jpg| *Coenonympha hero* ♂△


## Nuorodos
* Google: ''Coenonympha hero'', nuotraukos
* Coenonympha hero (Linnaeus, 1761)
* Coenonympha hero (LINNAEUS, 1761)
* ''Coenonympha hero''
Valstybės apdovanojimas

**Valstybės apdovanojimas** – aukščiausio valstybės pareigūno ar kito turinčio teisę apdovanoti pareigūno skiriamas ordinas, medalis ir kitoks pasižymėjimo ženklas, skiriamas valstybei nusipelniusiam asmeniui (kartais – kariniam daliniui, įstaigai, įmonei, miestui ar kitokiai gyvenvietei). Valstybės apdovanojimams priskiriamos ir valstybinės premijos, garbės vardai.

## Istorija

Pirmieji šiuolaikiniai materialūs pasižymėjimo ženklai – ordinai atsirado Kryžiaus žygių metu, kai dėl didelio atstumo nuo tėvonijos karinio dalinio (ordino) karo vadas savo karių negalėjo tradiciškai apdovanoti žemės valda. Skirtą ženklą pakeisti į žemę karys galėjo grįžęs iš žygio. XV-XVI a., kai skirtinių žemių gerokai sumažėjo, pasižymėjimo ženklus imta puošti auksu, sidabru, brangakmeniais ir jie tapo bižuterijos dalimi. Vienodu pasižymėjimo ženklu apdovanoti kavalieriai tapdavo to ženklo ordino nariais.

## [[Lietuvos valstybės apdovanojimai]]
Lietuvoje pasižymėję ir valstybei nusipelnę asmenys apdovanojami ordinais, medaliais, jiems suteikiamos Lietuvos valstybinės premijos, o kaip papildomas apdovanojimas – skiriama valstybės pensija.

## Nuorodos

* Valstybiniai apdovanojimai pasaulyje
Šiaurinis perlinukas

**Šiaurinis perlinukas** (*Boloria frigga*) – pleštekių (*Nymphalidae*) šeimos drugys. Skraido birželio – liepos mėn.

Paplitęs Šiaurės Azijoje ir Europoje. Lietuvoje labai reta rūšis, aptikta Čepkelių rezervate.

## Nuorodos
* Google: ''Boloria frigga''
* Frigga Fritillary Boloria frigga (Thunberg, 1791
Pievinis satyriukas

**Pievinis satyriukas** (*Coenonympha tullia*) – pleštekių (*Nymphalidae*) šeimos drugys. Skraido birželio – liepos mėn. drėgnose paupių, paežerių pievose. Vikšrai žali, su per vidurį einančia žalia juosta, kuri padengta gelsvais gumburėliais. Šalia jos yra dar dvi balsvos linijos. Minta švyliais, vikšriais, viksvomis. Lėliukė žalia.

Lietuvoje reta rūšis, įrašyta į Raudonąją knygą.

## Nuorodos
*Google: ''Coenonympha tullia'', nuotraukos
* ''Coenonympha tullia'' (Müller, 1764)
*Coenonympha tullia (O.F. MÜLLER, 1764
Akiuotasis satyras

**Akiuotasis satyras** (*Lopinga achine*) – pleštekių (*Nymphalidae*) šeimos drugys. Skraido birželio – liepos mėn. lapuočių miškuose ir mišriuose miškuose, miškų pakraščiuose. Nutupia ant medžių lapų, žolinių augalų. Vikšrai gyvena ant įvairių miglinių augalų.

Lietuvoje reta rūšis, įrašyta į Lietuvos raudonąją knygą.

(MHNT) Lopinga achine - Łapajówka Poland - male dorsal.jpg| *Lopinga achine* ♂   	
(MHNT) Lopinga achine - Łapajówka Poland - male ventral.jpg| *Lopinga achine* ♂   △ 	 

## Nuorodos
* Google: ''Lopinga achine'', nuotraukos
* Lopinga achine (Scopoli, 1763)
* ''Woodland Brown''
* Lopinga achine (SCOPOLI, 1763)
Stepinis perlinukas

**Stepinis perlinukas** (*Brenthis hecate*) – pleštekių (*Nymphalidae*) šeimos drugys. Skraido birželio – liepos mėn. upių slėniuose. Panašus į gelsvąjį perlinuką.

Lietuvoje aptinkamas Ukmergės rajone esančiuose Dukstynos entomologiniame ir Smiltynės botaniniame-zoologiniame draustiniuose. Prof. Ričardas Kazlauskas pagal morfologinius požymius išskyrė ir aprašė naują mokslui porūšį – ssp. *duxtina*.

Rūšis įrašyta į Lietuvos raudonąją knygą.

## Nuorodos
* Google: ''Brenthis hecate'', nuotraukos
* [Brenthis hecate (Denis & Schiffermüller, 1775)]
* Twin spot fritillary – Brenthis hecate
Jonas Mačiulis (1985)

**Jonas Mačiulis** (g. 1985 m. vasario 10 d. Kaune) – buvęs Lietuvos krepšininkas.

## Karjera
2009 m. liepos 1 d. pasirašė dvejų metų sutartį su Milano „Armani Jeans“ klubu. 2012 m. vasario 8 d. pasirašė sutartį iki sezono pabaigos su Kauno „Baltų“ klubu. 2012 m. balandžio 24 d. pasirašė vienerių metų sutartį, su galimybe ją pratęsti dar sezonui, su Sienos „Montepaschi“ klubu. 2012 m. liepos 24 d. pasirašė vienerių metų sutartį su Atėnų „Panathinaikos“ klubu.

2014 m. liepos 26 d. pasirašė dvejų metų sutartį su Madrido „Real“ klubu. 2018 m. kovo pradžioje buvo atleistas is Madrido „Real“ klubo. 2018 m. rugpjūčio 10 d. pasirašė vienerių metų sutartį su Graikijos Atėnų „AEK“ klubu. 2019 m. liepos pradžioje kontraktas buvo pratęstas sezonui, o 2020 m. rugpjūčio pradžioje pratęsė sutartį su Atėnų klubu iki 2021 m. sezono pabaigos. 2021 m. birželio pradžioje, iškovojęs Graikijos čempionato bronzą, paliko Atėnų klubą.

J. Mačiulio vardas ir pavardė sutampa su vieno garsiausių XX a. Lietuvos poetų – Jono Mačiulio-Maironio, todėl kartais komandos draugai ir aistruoliai krepšininką pravardžiuoja „Maironiu“.

2021 m. rugsėjo 9 d. pranešė baigiantis karjerą ir tapo Kėdainių „Nevėžio“ konsultantu. 2022 m. birželio 10 d. tapo klubo sporto direktoriumi. 2024 m. lapkritį persikėlė dirbti į Panevėžio „Lietkabelį“.

## Pasiekimai
* 2003 m. LKAL čempionas
* 2003 m. Pasaulio jaunių čempionato vicečempionas
* 2004 m. Europos jaunimo čempionato bronzos medalio laimėtojas
* 2005 m. Pasaulio jaunimo čempionas
* 2005 m. Europos jaunimo čempionato vicečempionas
* 2006 m. LKL ir BBL vicečempionas
* 2007, 2008 m. LKF taurės laimėtojas
* 2007 m. LKL Visų Žvaigždžių rungtynių naudingiausias žaidėjas (kartu su K. Rushu)
* 2007 m. BBL vicečempionas
* 2007 m. LSKL čempionas
* 2007 m. LSKL finalo serijos naudingiausias žaidėjas
* 2007 m. 2008 m. LKL čempionas
* 2007 m. Vasaros Universiados čempionas
* 2007 m. Europos vyrų krepšinio čempionato bronzos medalio laimėtojas
* 2008 m. BBL čempionas
* 2010 m. Pasaulio krepšinio čempionato bronzos medalio laimėtojas
* 2012 m. Italijos čempionas
* 2013, 2014  m. Graikijos čempionas
* 2013, 2015 m. Europos krepšinio čempionato sidabro medalio laimėtojas
* 2013 , 2014 , 2019 m. Graikijos taurės laimėtojas
* 2014 m. Ispanijos Supertaurės laimėtojas
* 2015 m. 2016 m. 2017 m. Ispanijos Karaliaus taurės laimėtojas
* 2015, 2016 m. Ispanijos čempionas
* 2015 m. Eurolygos čempionas
* 2015 m. Geriausias Lietuvos krepšininkas
* 2019 m. FIBA Tarpkontinentinės taurės laimėtojas

## Įvertinimas
* 2007 m. ordino „Už nuopelnus Lietuvai“ Komandoro kryžius 
* 2010 m. LDK Gedimino ordino Komandoro kryžius 
* 2013 m. ordino „Už nuopelnus Lietuvai“ Komandoro didysis kryžius 

## Dalyvavimas čempionatuose

|}

## Šaltiniai

## Nuorodos

* Internetinė svetainė apie Joną Mačiulį ''www.jonas.psl.lt''
Lietuvos nepriklausomybės medalis

**Lietuvos nepriklausomybės medalis** – Lietuvos valstybės apdovanojimas, kuriuo Lietuvos Respublikos Prezidento dekretu apdovanojami asmenys už nuopelnus atkuriant ir įtvirtinant Lietuvos nepriklausomą valstybę.

## Istorija

Lietuvos nepriklausomybės medalis yra Lietuvos nepriklausomybės medalio, kuriuo buvo apdovanojami asmenys už nuopelnus atkuriant ir įtvirtinant Lietuvos nepriklausomybę 1918–1928 m. istorinis analogas.

Medalis įsteigtas 1928 m., minint Lietuvos nepriklausomybės dešimtmetį. Atkurtas 2000 m. liepos 6 d., minint Nepriklausomos Lietuvos valstybės atkūrimo dešimtmetį.

Medalio autorius – skulptorius Juozas Zikaras. Lietuvos nepriklausomybės medalį kaldino Šveicarijos firma „Huguenin Frères de Le Locle“, po atkūrimo – Lietuvos monetų kalykla.

## Aprašas

Medalis apvalus, bronzinis. Vienoje pusėje – sparnuotos laisvės deivės skulptūros reljefinis atvaizdas tekančios saulės fone. Kitoje pusėje – užrašas „PER AMŽIUS BUDĖJĘ LAISVĘ LAIMĖJOM PER AUKAS IR PASIŠVENTIMĄ 1918-1928“. 2000 m. variantas kiek modernizuotas.

## Medalistai

1928–1940 m. medaliu apdovanota daugiau kaip 44 tūkst. Lietuvos ir užsienio valstybių piliečių:
* Knygnešiai,
* 1918-1920 m. Nepriklausomybės kovų dalyviai,
* Vyčio Kryžiaus ordino kavalieriai,
* 1923 m. Klaipėdos sukilimo dalyviai,
* Šauliai,
* Asmenys, 1918-1919 m. pradėję dirbti Lietuvos valstybės administracijoje.
2000 m. liepos 6 d. Lietuvos nepriklausomybės atkūrimo dešimtmečio proga šiuo medaliu apdovanoti:
* Ginkluoto ir neginkluoto pasipriešinimo dalyviai,
* Kariai savanoriai,
* Lietuvos Katalikų Bažnyčios Kronikos leidėjai,
* Tikinčiųjų teisių gynimo komiteto steigėjai,
* Helsinkio grupės nariai,
* Lietuvos Persitvarkymo Sąjūdžio Seimo nariai,
* Lietuvos Respublikos Aukščiausiosios Tarybos – Atkuriamojo Seimo deputatai, tarp jų ir Lietuvos nepriklausomos valstybės atstatymo akto signatarai.
Pelkinis satyras

**Pelkinis satyras** (*Oeneis jutta*) – pleštekių (*Nymphalidae*) šeimos drugys. Skraido gegužės - birželio mėn. pelkių pakraščiuose.

Europos ir Azijos subarktinis drugys, paplitęs miškatundrėje. Lietuvoje labai reta rūšis, įrašyta į Raudonąją knygą.
 
(MHNT) Oeneis jutta - Lithuanie Rūdninkai forest - male dorsal.jpg|*Oeneis jutta jutta*  ♂  
(MHNT) Oeneis jutta - Lithuanie Rūdninkai forest - male ventral.jpg| *Oeneis jutta jutta* ♂  △ 

## Nuorodos
* Google: ''Oeneis jutta'', nuotraukos
* Oeneis jutta
* Oeneis jutta 
* [Oeneis jutta (Hübner, 1806)]
Smiltyninė hesperija

**Smiltyninė hesperija** (*Pyrgus serratulae*) – hesperijų (*Hesperiidae*) šeimos drugys.

Panašus į mažąją ir margąją hesperijas. Skraido gegužės – birželio mėn. pušynų aikštelėse, sausuose upių slėnių šlaituose. Vikšrai maitinasi sidabražolėmis.

Lietuvoje reta rūšis. Paplitusi pietryčių rajonuose. Įrašyta į Lietuvos raudonąją knygą.

## Nuorodos
* Pyrgus serratulae (Rambur, 1839)
* Pyrgus serratulae (Rambur, 1839)
* ''Olive Skipper''
Antigenas

**Antigenas** – molekulė organizme, kartais gali būti virusas ir bakterija, stimuliuojanti imuninį organizmo atsaką, ypač – antikūnų gaminimą. Antigenai gali būti svetimos organizmui medžiagos – *egzogeniniai*; organizmo ląstelėse, taip pat ir dėl infekcijos, susidarę – *endogeniniai*; bei *autogeniniai*, kurie priklauso organizmui, tačiau nustojami toleruoti dėl imuninės sistemos pakitimų.

## Taip pat skaitykite

* HLA antigenas
Brėjus

**Brėjus** – aštuntasis pagal dydį Airijos miestas, įsikūręs Viklou grafystėje. Tai kurortinis miestas, kuris buvo itin populiarus XX a. viduryje tarp turistų iš Britų salų, daugiausiai – Anglijos, tačiau prarado populiarumą, kai žmonės ėmė aktyviai vykti atostogauti į tolimesnes šalis (daugiausiai – Ispaniją).

Brėjaus pietuose yra 241 metrų aukščio „Brėjaus galvos“ () aukščio iškyšulys, įrengtas 18 duobučių golfo aikštynas.

## Sportas
### Futbolas
* Bray Wanderers AFC (1942–)
* Transport FC (1935–1951)
* Bray Unknowns FC (1903–1944)

## Nuorodos
* Brėjaus savivaldybės svetainė
Juodoji hesperija

**Juodoji hesperija** (*Erynnis tages*) – hesperijų (*Hesperiidae*) šeimos drugys. Skraido gegužės – birželio mėn. sausose pamiškėse, prie miško keliukų, geležinkelio pylimų. Vikšras žalios spalvos. Ant jo nugaros yra juodų taškų eilė, o šonuose geltona linija. Maitinasi liucernos, raženio ir kitų pupinių augalų lapais. Lėliukė tamsiai žalia.

Paplitusi Europoje ir Azijoje. Lietuvoje reta rūšis, paplitusi Vilniaus, Varėnos rajonuose. 

Rūšis įrašyta į Lietuvos raudonąją knygą. 

## Nuorodos
*''Erynnis tages''
*Dingy skipper – Erynnis tages 
*''Erynnis tages'' (Linnaeus, 1758)
Marius Prekevičius

**Marius Prekevičius** (g. 1984 m. balandžio 22 d. Gargžduose) – buvęs Lietuvos krepšininkas, rungtyniavęs įžaidėjo pozicijoje.

Jo ūgis yra 195 cm, svoris 90 kg. 2003–2005 m. žaidė Lietuvos jaunimo rinktinėje. 2008 m. gegužės mėn. pabaigoje pasirašė 3 metų sutartį su Vilniaus „Lietuvos ryto“ komanda. 2009 m. kovo 23 d. persikėlė į Mariupolio „Azovmaš“ komandą. Tačiau po 7 mėn. paliko Mariupolio klubą.

2010 m. sausio 20 d. sugrįžo į Šiaulių klubą. 2010 m. rugsėjo 17 d. pasirašė vienerių metų sutartį su Utenos „Juventus“ klubu. 2011 rugpjūčio 1 d. grįžo į Šiaulių komandą ir pasirašė vienerių metų sutartį.

## Pasiekimai
* 2003 m. FIBA Pasaulio jaunių (iki 18 metų) čempionato sidabro medalio laimėtojas.
* 2004 m. FIBA Europos jaunimo (iki 20 metų) čempionato bronzos medalio laimėtojas.
* 2005 m. FIBA Pasaulio jaunimo (iki 21 metų) čempionato nugalėtojas.
* 2006 m. Lenkijos antros vietos laimetojas.
* 2007 m. LKL trecios vietos laimetojas.
* 2007 m. Universiados cempionas.
* 2008 m. LKL trecios vietos laimetojas.
* 2009 m. Ukrainos čempionas.
* 2009 m. LKF taurės laimėtojas.
* 2010 m. LKF taurės trečios vietos laimėtojas.
* 2010 m. BBL trečios vietos laimėtojas.
* 2010 m. LKL trečios vietos laimėtojas.
* 2011 m. BBL pirmos vietos laimėtojas (Iššūkio taurė).

## Šaltiniai

## Nuorodos
* basketnews.lt puslapis apie žaidėją
Raundvudas

**Raundvudas** (airiškai – *An Tochar*, angl.- *Roundwood*) – miestelis Airijoje, Viklou grafystėje. 2002 m. miestelyje gyveno 518 gyventojų. Miestelis yra 238 metrai virš jūros lygio.

Raundvude gyveno buvęs Airijos prezidentas Šonas Okelis (airiškai – *Seán Tomás Ó Ceallaigh*; Sean T. O’Kelly).

## Nuorodos
* Roundwood.ie
* Raundvudo nuotraukos, padarytos iš oro
Aurimas Kieža

**Aurimas Kieža** (g. 1982 m. spalio 25 d. Marijampolėje) – Lietuvos krepšininkas.

Prieš 2006–2007 m. sezoną A. Kieža pasirašė kontraktą su Vilniaus „Lietuvos Rytu“, tačiau LKL čempionai nusprendė krepšininką paskolinti „Šiauliams“. 2008 m. rugsėjo pabaigoje A. Kieža pasirašė sutartį su Ukrainos BC Poltava komanda. 2009 m. gruodžio pabaigoje sudarė sutartį su Kipro Strovolų „Keravnos“ komanda. 2010 m. balandžio 4 d. persikėlė į Italiją, Emilijos Redžo „Pallacanestro“. 2010 m. rugsėjo 4 d. pasirašė vienerių metų sutartį su Utenos „Juventus“ klubu. Atstovaudamas Utenos „Juventus“ krepšinio klubui 2010–2011 m. sezone, Aurimas Kieža tapo LKL reguliariojo sezono naudingiausiu žaidėju, vidutiniškai rinkdamas po 15,7 taško, atkovodamas po 10,5 kamuolio, atlikdamas 2,6 rezultatyvaus perdavimo ir padarydamas 1,3 bloko (vid. 22 naudingumo balai) per rungtynes. 2012 m. rugpjūčio 2 d. sugrįžo į Šiaulių klubą ir pasirašė vienerių metų sutartį. 2013 m. birželio mėn. pasirašė vienerių metų sutartį su Kosovo „Sigal Prishtina“ klubu.

2015 m. sausio pabaigoje pasirašė kontraktą iki sezono pabaigos su Marijampolės "Sūduvos" klubu. 2016 m. rugpjūčio pabaigoje pratęsė kontraktą su Marijampolės ekipa.

## Pasiekimai
* 2007 m. LKL trečios vietos laimėtojas
* 2011 m. BBL pirmos vietos laimėtojas (Iššūkio taurė)
* 2011 m. LKL naudingiausias reguliariojo sezono žaidėjas
* 2013 m. Kosovo supertaurės laimėtojas
* 2016, 2017 m. NKL čempionas.

## Šaltiniai
Andrius Mažutis

**Andrius Mažutis** (g. 1981 m. balandžio 21 d. Mažeikiuose) – buvęs Lietuvos krepšininkas, treneris.

2009 m. rugpjūčio pabaigoje persikėlė į Ukrainą, Donecko „BC Donetsk“ komandą. Tų pačių metų gruodžio viduryje komandą palikus vyr. treneriui R. Butautui, drauge su juo pasitraukė ir A. Mažutis. 2010 m. sausio 14 d. jis pasirašė kontraktą iki sezono pabaigos su Turkijos Antalijos „Kepez“ klubu. 2010 m. rugpjūčio 12 d. sugrįžo atgal į Ukrainą, Nikolajevo „MBC“ klubą.

## Pasiekimai
* 2001 m. LKAL čempionas
* 2005 m. Azerbaidžano čempionas
* 2006 m. BBL trečios vietos laimėtojas
* 2006, 2007 m. LKL trečios vietos laimėtojas

## Šaltiniai
Artūras Masiulis

**Artūras Masiulis** (g. 1980 m. gegužės 2 d. Anykščiuose) – Lietuvos krepšininkas.

2006 m. birželio pradžioje dar dviems metams pratęsė kontraktą su Šiaulių „Šiaulių“ klubu. 2012 m. rugsėjį persikėlė į Anglijos krepšinio lygos, Vusterio, klubą.

## Pasiekimai

* 2001 m. LKL čempionas
* 2003 m. Estijos lygos trečios vietos laimėtojas
* 2006 m. BBL trečios vietos laimėtojas
* 2006 m., 2007 m., 2008 m. LKL trečios vietos laimėtojas
* 2008 m. LKF taurės trečios vietos laimėtojas

## Šaltiniai
Henry Hudson

**Henris Hadsonas** (; 1570–1611 m.) – anglų jūrininkas, poliarinių kraštų tyrinėtojas.

## Biografija
Apie Hadsono jaunystės metus žinoma mažai. Gimimo metai datuojami nuo 1560 iki 1570 m.

### Tyrinėjimai
Keletą kartų plaukė ieškoti jūrų kelio iš Atlanto į Ramųjį vandenyną palei šiaurinius Eurazijos ir Šiaurės Amerikos krantus. Apiplaukė Špicbergeną, grįždamas atrado Jan Majeno salą.

Per trečiąją kelionę, 1609 m., ištyrė dalį Šiaurės Amerikos pakrančių, atrado Hadsono upę.

Paskutinį kartą jis išplaukė ieškoti šiaurės vakarų kelio 1610 m., atrado sąsiaurį ir įlanką, pavadintus jo vardu, bet, nespėjęs išplaukti iš įlankos, liko žiemoti jos pietinėje dalyje. 1611 m. pavasarį laivo įgula, nebenorėdama visą vasarą keliauti po šiaurės jūras, sukėlė maištą, išsodino Henrį Hadsoną, jo sūnų ir jo šalininkus.

Hadsonas žuvo arktiniuose tyruose.

## Šaltiniai

## Literatūra
* 
* 
*
Dennis Gabor

**Denis Gaboras** (, , 1900 m. birželio 5 d. Budapešte – 1979 m. vasario 9 d. Londone) – vengrų fizikas ir išradėjas, labiausiai žinomas už holografijos išradimą. Už tai 1971 m. buvo apdovanotas Nobelio fizikos premija.

Holografiją išrado 1947 m. dirbdamas Jungtinėje Karalystėje. Jos taikymas pasidarė įmanomas 1960 m. išradus koherentinės šviesos šaltinį – lazerį.

## Nuorodos
* www.nobel-winners.com
* nobelprize.org 
* Gaboro biografija ir fotografijos
Brazilinė lapė

**Brazilinė lapė** (*Lycalopex vetulus*, sin. *Dusicyon vetulus*) – šuninių (*Canidae*) šeimos žinduolis. Endeminė rūšis paplitusi vidurio rytų Brazilijoje. Sutinkama daugiausia serado regione Minas Žeraiso ir Mato Groso valstijose.

Tai smulki lapė mažu snukiu ir nedideliais dantimis. Kūno ilgis 585–640 cm, sveria vos 2,7–4 kg. Kailis pilkšvas, papilvė balta, ausys ir kojos rausvarudės. Per nugarą iki uodegos galiuko driekiasi juoda juosta.

Šeimos monogaminės. Dažnai įsikuria apleistuose šarvuočių urvuose. Po 60 dienų neštumo patelė atveda 2–4 jauniklius.

Brazilinės lapės gyvena aukštažolėse savanose ir stepėse su medžių giraitėmis, taip pat kalnų krūmynuose. Aktyvios daugiausia dieną, bet pasirodo ir nakties ar prieblandos metu, baikščios. Maitinasi daugiausia termitais, bet gali ėsti beveik viską – graužikus, vaisius, mėšlavabalius, žiogus, paukščius ir kt. Gali medžioti naminius paukščius.

Populiacijai kyla pavojus dėl natūralių buveinių nykimo (miškų kirtimo, žemdirbystės plotų plėtros), medžioklės.

Vietiniai pavadinimai: .


Lycalopex vetulus in Bacury Lodge, Anhembi 2.jpg|Lapiukai
Lycalopex vetulus Carlos Henrique 1.jpg|Lojanti brazilinė lapė
Lycalopex vetulus in Bacury Lodge, Anhembi 5.jpg|Gulinti brazilinė lapė


## Šaltiniai
Alexander von Humboldt

**Aleksanderis fon Humboltas** (*Friedrich Wilhelm Heinrich Alexander von Humboldt*; 1769 m. rugsėjo 14 d. – 1859 m. gegužės 6 d. Berlyne) – vokiečių gamtininkas, keliautojas, geografas. Prūsijos ministro, filosofo Vilhelmo fon Humbolto brolis.

## Biografija
Tyrinėjo fizinės geografijos, klimatologijos, augalų ir gyvūnų geografijos problemas. Kėlė idėjas apie organinio pasaulio priklausomybę nuo geografinės platumos ir absoliutinio aukščio. Sukūrė vidutinių temperatūrų žymėjimo izotermomis metodą. Atliko beveik 5 metus trukusią kelionę po Pietų ir Šiaurės Ameriką. Jos metu vykdė mokslinius stebėjimus, kuriuos su kitais mokslininkais apibūdino veikale „Kosmosas“. Aštuonis mėnesius praleido Rusijoje, lankėsi Lietuvoje (Kuršių Nerijoje, pajūryje, Vilniuje). Aleksandras fon Humboltas kėlė humanistines idėjas, pasisakė prieš tautų nelygybę, rasizmą, vergiją. Išrinktas daugelio šalių akademijų ir mokslinių draugijų garbės nariu.

Humbolto garbei skirta daugelis vietovardžių: Humbolto srovė, Humbolto įlanka, kalnagūbriai JAV, nacionaliniai parkai Lotynų Amerikoje, keletas miestų JAV, Humbolto jūra Mėnulyje, mokslo įstaigos, augalų ir gyvūnų rūšys (pvz., Humbolto pingvinas, Humbolto lelija).

## Šaltiniai
Michailas Anisimovas

**Michailas Anisimovas** (g. 1984 m. spalio 11 d. Kijeve) – Lietuvos krepšininkas, kuris šiuo metu žaidžia Kijevo "Budivelnik" komandoje.

M. Anisimovo ūgis yra 216 cm, svoris 104 kg. Jis žaidžia vidurio puolėjo pozicijoje. Jis turi Ukrainos ir Lietuvos pilietybę.

## Pasiekimai

* 2004, 2005 m. LKL bronzos medalio laimėtojas
* 2005 m. BBL bronzos medalio laimėtojas
* 2004 m. Europos jaunimo čempionato bronzos medalio laimėtojas
* 2005 m. Pasaulio jaunimo čempionato nugalėtojas
* 2006 m. Latvijos vicečempionas
* 2007 m. Vasaros universiados čempionas
* 2009 m. ULEB taurės čempionas
* 2011, 2014, 2017 m. Ukrainos čempionas

## Šaltiniai
Robertas Kuncaitis

**Robertas Kuncaitis** (g. 1964 m. sausio 9 d. Pagėgiuose) – Lietuvos krepšinio treneris.

Nuo 2008–2009 m. sezone dirbo Vilniaus „Lietuvos ryto“ trenerio asistentu. 2010 m. lapkričio 13 d. pasirašė dvejų metų sutartį su Klaipėdos „Neptūno“ klubu. 2011 m. gegužės 6 d. abipusiu susitarimu sutartis buvo nutraukta.

Buvo LVŽS partijos narys, bet iš jos pašalintas dėl 2023 m. vasario 11 d. Šilutės rajono mero rinkimų debatuose išsakyto teiginio, kad Krymas *[[de facto]]* priklauso Rusijai.

## Pasiekimai

* 2003 m. LKAL vicečempionas
* 2004 m. LKL vicečempionas
* 2006 m. LKL ir BBL čempionas
* 2009 m. ULEB taurės čempionas
* 2014 m. Čekijos taurės laimėtojas.

## Šaltiniai
Gintaras Leonavičius (1957)

**Gintaras Leonavičius** (g. 1957 m. birželio 19 d. Panevėžyje) – Lietuvos krepšinio treneris. 2012 m. birželio mėn. tapo Panevėžio "Lietkabelio" vyr. treneriu.

## Karjera

* 1997–2004 m.: Panevėžio „Panevėžio“ vyr. treneris
* 2004–2009 m.: Kėdainių „Nevėžio“ vyr. treneris
* 2009-2011 m.: Panevėžio „Techaso“ vyr. treneris
* 2012 m.: Panevėžio "Lietkabelio" vyr. trenerio asistentas.
* 2012 m.: Panevėžio "Lietkabelio" vyr. treneris.
* 2012-2014 m.: Kėdainių "Nevėžio" vyr. treneris.

## Pasiekimai

* 2007 m. LKF taurės trečiosios vietos laimėtojas

## Šaltiniai
Indijos šventės

**[[Indija|Indijoje]]**, daugiakultūrėje bei daugiareligėje šalyje, švenčiamos įvairių religinių tradicijų ir etninių grupių šventės. Visiems bendros šventės yra keturios: Indijos nepriklausomybės diena, Respublikos diena, Ambedkar Džajanti ir Gandhi Džajanti (Mahatmos Gandžio gimtadienis).

Kitos populiarios, dažniausiai hinduistinės, šventės yra Divali, Ganeš Čaturthi, Holi, Ugadi, Dussehra ir Sankranthi/Pongal, Šivaratri.

## Šaltiniai
Gediminas Maceina

**Gediminas Maceina** (g. 1984 m. rugpjūčio 28 d. Prienuose) – Lietuvos krepšininkas, šiuo metu rungtyniaujantis Prienų-Birštono „Vytauto“ klube.

G. Maceinos ūgis yra 188 cm, svoris 88 kg. Jis žaidžia įžaidėjo pozicijoje.

2010 m. rugpjūčio 11 d. pasirašė sutartį iki sezono pabaigos su Utenos "Juventus" klubu.

## Pasiekimai

* 2008 m. LKL trečios vietos laimėtojas.
* 2011 m. BBL pirmos vietos laimėtojas (Iššūkio taurė).
* 2017 m. NKL trečios vietos laimėtojas.

## Nuorodos

* Basketnews.lt puslapis apie žaidėją
Arvydas Čepulis

**Arvydas Čepulis** (g. 1979 m. spalio 23 d. Šiauliuose) – Lietuvos krepšininkas.

1997 m. pradėjo karjerą Šiaulių „Šiauliai“ komandoje. 2005 m. vasarą pasirašė vienerių metų kontraktą su Lenkijos klubu Bygdoščiaus „Astoria“. 2007–2010 m. atstovavo Rumunijos čempionams – Ploješčio „Asesoft“ komandai.

2010 m. rugsėjo 6 d. sudarė sutartį su Baltarusijos čempionais, Minsko „Minsk-2006“ klubu, tačiau dėl nesutvarkytų formalumų buvo priverstas ieškotis kito klubo. 2010 m. spalio 19 d. laikinai žaidė Šiaulių „Šiaulių“ klube, tačiau 2010 m. gruodžio 24 d. jį paliko.

2012 m. sausio 2 d. pasirašė sutartį iki sezono pabaigos su Joniškio „Delikateso“ klubu. 2012 m. sausio 11 d. buvo paskelbta, kad karjerą tęs Rumunijoje.

2012 m. rugpjūčio 21 d. pasirašė vienerių metų sutartį su Utenos „Juventus“. 2013–2016 m. rungtyniavo Prancūzijos N2 krepšinio lygoje. 2016 m. lapkričio pabaigoje sugrįžo į Šiaulių klubą ir pasirašė su juo sutartį iki sezono pabaigos.

## Pasiekimai

* FIBA Europos taurės „Visų žvaigždžių diena“ (2007 m.)
* Rumunijos lygos „Visų žvaigždžių diena“ (2008, 2009, 2010, 2012 m.)
* BBL bronzos medalio laimėtojas (2005 m.)
* LKL bronzos medalio laimėtojas (2000, 2001, 2004, 2005, 2007 m.)
* Rumunijos čempionas (2008, 2009, 2010, 2012 m.)
* Rumunijos taurės laimėtojas (2008, 2009 m.)
* Rumunijos lygos snaiperio konkurso nugalėtojas (2008 m.)
* LKL tritaškių metimo konkurso nugalėtojas (2017 m.)

## Šaltiniai
Rolandas Vaičiūnas

**Rolandas Vaičiūnas** (g. 1975 m. liepos 4 d. Radviliškyje) – Buvęs Lietuvos krepšininkas, treniruojantis Šiaulių "Universiteto-Abro" komandą, žaidžiančią NKL lygoje. 2009 m. pradžioje pradėjo dirbti Šiaulių "Universiteto-Abro" komandos vyr. treneriu.

Jo ūgis yra 201 cm, svoris 102 kg.

## Pasiekimai

* 2004, 2005, 2006, 2007 m. LKL bronzos medalio laimėtojas
* 2005, 2006 m. BBL trečios vietos laimėtojas

## Šaltiniai
Vytauto Didžiojo ordino Komandoro didysis kryžius

**Vytauto Didžiojo ordino Komandoro didysis kryžius** – septintas pagal reikšmę aukščiausias Lietuvos valstybės apdovanojimas, Lietuvos Respublikos Prezidento dekretu skiriamas Lietuvos ir užsienio valstybių piliečiams pagerbti ir pažymėti už ypatingus nuopelnus Lietuvos valstybei.

## Istorija
Vytauto Didžiojo ordinas įsteigtas 1930 m., minint Vytauto Didžiojo mirties 500-ąsias metines. Prieškarinio ordino ženklo autorius – dailininkas Jonas Burba. Analogiški ir šiandieniniai ordino ženklai. Vytauto Didžiojo ordino ženklus gamina Lietuvos monetų kalykla. Kaspinus audžia Danijos firma „Morch and Sons“ Kopenhagoje.

## Aprašas
Ordiną sudaro:
: 1) kryžius – aukso, padengtas baltu emaliu, 50 mm dydžio. Priekinėje pusėje raudoname skyde – stilizuotas raitelis. Virš skydo – kunigaikščių didžioji karūna. Kitoje pusėje – toks pat skydas su stilizuota V raide viduryje. Kryžiaus skersinio galuose – Vytauto Didžiojo valdymo metai „1392–1430“. Virš kryžiaus – karališka aukso karūna su trimis krištolo akmenimis.
: 2) žvaigždė – sidabro, devynių spindulių, 85 mm skersmens. Jos viduryje, ant juodo emalio – sumažintas Vytauto Didžiojo ordino kryžius su aukso karūna viršuje.
: 3) kaspinas – balto muaro, 40 mm pločio, su dviem oranžinėmis juostelėmis kraštuose
: Ordino pakaitas – 32 mm ilgio ir 10 mm pločio juostelė su rozete iš ordino kaspinėlio ant aukso galiono.
: Miniatiūra – sumažintas (20 mm aukščio) apdovanojimo ženklas, segamas prie ordino kaspinėlio.
: 8 mm skersmens rozetė ant aukso galiono.

## Ordino laipsniai
Vytauto Didžiojo ordino Komandoro didysis kryžius yra Vytauto Didžiojo ordino su aukso grandine 2-asis laipsnis. Kiti laipsniai:
* Vytauto Didžiojo ordino Didysis kryžius (1 laipsnis)
* Vytauto Didžiojo ordino Komandoro kryžius (3 laipsnis)
* Vytauto Didžiojo ordino Karininko kryžius (4 laipsnis)
* Vytauto Didžiojo ordino Riterio kryžius (5 laipsnis)

Ordinais apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais. Antrą kartą to paties laipsnio ordinu neapdovanojama. Teisę Respublikos Prezidentui teikti kandidatus apdovanoti ordinu turi Vyriausybė, Seimo Pirmininkas ir jo pavaduotojai, Ministras Pirmininkas, Vyriausybės nariai. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos – Vasario 16-osios arba Liepos 6-osios. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija. Už valstybės apdovanojimui teikiamų asmenų duomenų tikrumą atsako juos teikiančios organizacijos, institucijos ir pareigūnai. Teikimai apdovanoti valstybės ordinais, medaliais ir kitais pasižymėjimo ženklais svarstomi Apdovanojimų taryboje. Jos išvados pateikiamos Respublikos Prezidentui, tačiau Respublikos Prezidentas gali apdovanoti ir Apdovanojimų tarybai nesvarsčius. Ordiną iškilmingai įteikia Respublikos Prezidentas arba jo įgaliotas asmuo.

## Ordino kavalieriai

## Šaltiniai
Slaptas pirkėjas

**Slaptas pirkėjas** () – įrankis naudojamas rinkos tyrimams atlikti.

Kompanija siunčia *slaptuosius pirkėjus*, kurie vaidina pirkėjus ir kuria tam tikras situacijas, kurių metu įvertinama aptarnavimo kokybė. Slaptas pirkėjas firmos vadovybės siunčiamas tyrinėti savo, konkurento įmonę, ar firmą, kurios paslaugomis naudojamasi, ar tik planuojama naudotis. Pvz.: turizmo agentūros siunčia slaptą pirkėją įvertinti aviakompanijų, viešbučių, muziejų darbą, aptarnavimo lygį.

Dabar vis populiarėja palyginamieji slaptojo pirkėjo tyrimai, kurių metu galima sužinoti, kiek vienos firmos aptarnavimo kokybė skiriasi nuo kitos, o ne tik įvertinti patį aptarnavimo procesą.
Mažėjančio naudingumo taisyklė

**Mažėjančio naudingumo taisyklė** – ekonomikos taisyklė, kuri sako: kiekvieno sunaudoto produkto nauda yra mažesnė už prieš tai sunaudoto produkto atneštą naudą. Didindamas vartojimą, vartotojas didina naudą, bet kiekvienas tolesnis produktas atneša vis mažesnę santykinę naudą.

Šita taisyklė dar žinoma kaip pirmoji Goseno taisyklė.

## Pavyzdys
Nusialinęs ir labai ištroškęs vartotojas po kelių valandų paieškų suranda parduotuvę, kurioje gali nusipirkti buteli šalto, gaivinančio vandens. Jis taip ištroškęs, kad kai pardavėjas pasako, jog vandens butelis kainuoja 20 Lt., jis negalvojęs tiek ir sumoka.

Jis iš dalies numalšino savo troškulį, bet dar norėtų išgerti vandens. Jo troškulis ne toks didelis, todėl jis ilgiau svarsto, ar mokėti 20 Lt. už antrą butelį vandens. Nusprendžia, kad jis maloniai išgers dar vieną butelį vandens tik tuo atveju, jei butelis kainuos ne daugiau, kaip 5 Lt. Jis vis dar ištroškęs, bet tvirtina, kad 20 Lt. per brangu ir eis į kitą parduotuvę. Pardavėjas sutinka parduoti antrą butelį už 5 Lt. Vartotojas jau visai numalšino troškulį, bet vis dar išgertų. Tada jis pasako pardavėjui, kad mokės už dar vieną vandens butelį ne daugiau, kaip 1 Lt.

Pardavėjas tvirtai paprašė 2 Lt., todėl vartotojas nuėjo galutinai nenumalšinęs troškulio. Kaina, kurią vartotojas buvo nusprendęs sumokėti už trečią butelį, buvo mažesnė už tą, kurios paprašė pardavėjas, todėl vartotojas trečio butelio nepirko.

Maksimali kvota, kurią šiame pavyzdyje vartotojas galėjo sumokėti už vandenį, atitinka galutinį vartojimą ir išreikšta pinigais. Tai yra dydis, kurį skirs vartotojas už dar vieną vienetą. Kuo daugiau patenkinami poreikiai, tuo vartotojas mažiau mokės už tolesnį gėrybės vienetą. Tai reiškia, kad augant vartojimui, tolesniam produkto vienetui suteikiama vis mažesnė vertė.

Iš tikro gyvenime vartotojas neturėtų mokėti skirtingų kainų už tokius pačius vandens butelius. Kaina būtų vienoda visiems tokiems patiems vandens buteliams – pvz.: 2 Lt., nepriklausomai nuo to, kiek būtų perkama. Aukščiau pateiktas pavyzdys pavaizduoja, kaip vartotojas subjektyviai **įkainoja** tolesnę gėrybę, o ne kiek turėtų sumokėti.

Vartotojas tol pirks prekes, kol gėrybės kainuos tiek, kiek jis yra nusprendęs mokėti. Jeigu vartotojas už pirmą butelį vandens gali sumokėti 20 Lt, o kainuos tik 2 Lt, tai jam vartojimo naudos viršijimas sudarys 18 Lt. Už antrą butelį vandens gaus 3 Lt. daugiau naudos, nei sumokėta. Trečias vandens butelis jam duotų tik 1 Lt. naudos, o už jį irgi turės mokėti 2 Lt. Vartotojui jis atneštų 1 Lt. naudos mažiau, negu sumokėtų, todėl jis nepirks trečio butelio vandens, nes pasiliks pinigus kitų gėrybių pirkimui, kurios atneš jam daugiau arba tiek pat naudos, kiek už jas sumokėtų.
Tadas Klimavičius

**Tadas Klimavičius** (g. 1982 m. spalio 10 d. Kaune) – Lietuvos krepšininkas.

2005 m. rugpjūčio pabaigoje pasirašė vienerių metų sutartį su Šiaulių „Šiaulių“ klubu. 2014-2016 m. rungtyniavo Bonos "Telekom Baskets" komandoje. 2016 m. rugpjūčio 4 d. pasirašė dvejų metų sutartį su Klaipėdos „Neptūno“ komanda.

## Pasiekimai
* 2011, 2017 m. BBL čempionas
* Pasaulio krepšinio čempionatas (Turkija), Bronzos medalis – 2010 m.
* 2010 m. LKF antrosios vietos laimėtojas
* 2013, 2014 m. LKL čempionas
* 2006 m. BBL trečios vietos laimėtojas

## Šaltiniai
Robert Falcon Scott

**Robertas Skotas** (; 1868 m. birželio 6 d. – 1912 m. kovo 29 d.) – anglų jūrininkas, poliarinis keliautojas. Vadovavo dviem poliarinėms ekspedicijoms į Antarktidą.

## Biografija
Buvo trečias vaikas gausioje šešių vaikų šeimoje. Roberto senelis ir dėdės tarnavo Britų kariniame jūrų laivyne ir Britų Indijos kariuomenėje. Tėvas vadovavo Plimuto alaus daryklai. Robertas iki devynerių metų mokėsi privačiai šeimoje, vėliau privačioje berniukų mokykloje, o sulaukęs 13 metų įstojo į karo jūrų mokyklą. 1888 m. gavo jaunesniojo, o 1889 m. – leitenanto laipsnius. Iki 1898 m. tarnavo Britų laivyne. 

Nuo 1901 m. iki 1904 m. laivu *Discovery* tyrinėjo Antarktidos krantus ties Roso jūra. Ekspedicijos metu jos nariai žiemojo Roso saloje; taip pat buvo atrastas Eduardo VII pusiasalis, tyrinėtas Roso šelfinis ledynas, įvykdyta ekspedicija į Antarktidos gilumą, Pietų ašigalio link. Ekspedicijos metu, R. F. Skotas, kartu su kitais dviem britų poliariniais tyrinėtojais E. H. Šakltonu ir E. A. Vilsonu, pasiekė 82°17′ pietų platumos tašką bei surinko daug mokslinių duomenų apie žemyną. Po pirmosios ekspedicijos į Antarktidą tapo nacionaliniu Jungtinės Karalystės herojumi, buvo pakeltas į kapitonus. 1908 m. susituokė su Kathleen Bruce, o 1909 m. jiems gimė vienintelis vaikas Peter Markham Scott. 

R. Skotas labiausiai pasaulyje išgarsėjo antrąja ekspedicija. 1910 m. birželio 1 d. Skotas su bendražygiais laivu *[[Terra Nova]]* išplaukė iš Londono. Palei Afrikos ir Australijos krantus 1911 m. sausio 4 d. pasiekė Roso salą. Iš čia ekspedicijos dalyviai ponių ir šunų kinkiniais pasileido Pietų ašigalio link. Tačiau poniai nepateisino į juos dėtų vilčių ir didelę kelio dalį keliautojai turėjo keliauti pėsčiomis. 1912 m. sausio 17 d. Roberto Skoto ekspedicija pasiekė Pietų polių, tačiau tai padarė mėnesiu vėliau nei Roaldas Amundsenas. Grįžtant, labai pablogėjo oro sąlygos (nukrito temperatūra, prasidėjo pūgos), todėl ekspedicijos dalyviai kentėjo nuo bado ir nušalimų. Galiausiai visi ekspedicijos dalyviai, tarp jų ir R. Skotas, žuvo. 1912 m. lapkričio 12 d. buvo rasti sušalę ekspedicijos dalyvių kūnai, vos 18 kilometrų nuo maisto sandėlio. Antarktyje supiltas kapas, kuriame palaidotas Skotas ir kiti žuvę bendražygiai. Ant kapo užrašyti šie žodžiai: *„Kovoti ir ieškoti, rasti ir nepasiduoti“*. Skoto ekspedicija dažnai vadinama „Siaubingiausia kelione pasaulyje“.

## Atminimo įamžinimas
Roberto Skoto garbei pavadinta Skoto sala Ramiajame vandenyne (Antarktyje), Skoto kalnai ir Skoto ledynas Antarktidoje, krateris Mėnulio pietų ašigalyje.

## Šaltiniai
Vartojimo naudos viršijimas

**Vartojimo naudos viršijimas** – skirtumas tarp kainos, kurią vartotojas planuoja ir kokią iš tikro turi mokėti; jis nurodo, kiek prekė ar paslauga dar gali brangti ir dar bus perkama.

Pagal mažėjančio naudingumo taisyklę didėjant vartojimui dar viena tokia pati gėrybė duos vis mažesnę naudą. Dėl to vartotojas linkęs už tolesnes gėrybes mokėti mažiau, kol jo mokama suma susilygins su rinkos kaina. Skirtumas tarp gėrybių suteikiamos naudos ir rinkos kainos yra vartojimo naudos viršijimas.

#### Pavyzdys

Vartotojas už pirmą ananasą pasiryžęs sumokėti 10 Lt. Kai jau patenkino dalį savo poreikių, už antrą ananasą pasiryžęs sumokėti tik 8 Lt, už dar kitą tik 6 Lt. Bet rinkos kaina vienoda, ir vartotojas už visus ananasus moka tiek pat. Jei ananaso kaina yra 3 Lt, tai pirkėjas sumokės 3 Lt už kiekvieną vienetą. Penkto ananaso jau nepirks, nes už jį pasiryžęs sumokėti tik 2 Lt, o tokia kaina yra mažesnė už rinkos kainą. Kitaip tariant, rinkos kaina yra aukštesnė, negu vartotojas tikisi iš jos naudos. Vartotojo pirkimą parodo tokia lentelė:

   Ananaso   Pasiryžęs     Kaina    Vartojimo 
   eil.nr.    sumokėti            naudos viršijimas
 --------------------------------------------
      1         10 Lt.       3 Lt.      7 Lt.
      2          8 Lt.       3 Lt.      5 Lt.
      3          6 Lt.       3 Lt.      3 Lt.
      4          4 Lt.       3 Lt.      1 Lt.
 --------------------------------------------
                28 Lt.      12 Lt.     16 Lt.

Vartotojui pirmas ananasas davė 10 Lt naudos, o sumokėjo 3 Lt, taigi gavo 7 Lt papildomos naudos (pelno). Pirkdamas 4 ananasus, vartotojas gavo naudos už 16 Lt. Kiekvienas tolesnis ananasas nešė vis mažesnę naudą, kol galiausiai pirkėjas juos nustojo pirkti.
Natūriniai mainai

**Mainai** () – prekių ir paslaugų mainų sistema, nenaudojanti pinigų kaip tarpininko. Tai prekyba, paremta natūriniais mainais, kai prekės ir paslaugos keičiamos į prekes ir paslaugas nenaudojant pinigų. Prekės įvertinamos pagal pasaulines arba sutartines kainas, siekiant laiduoti mainų ekvivalentiškumą. Natūriniai mainai paprastai vyksta tarp dviejų arba daugelio šalių. Pagrindinės šių mainų priežastys: valiutos trūkumas, konvertavimo išlaidos, kurso nepastovumas, patikimas tiekėjas, laiko sąnaudos, paprastumas ir kt.

Pirmykštėje visuomeninėje bendruomenėje buvo naudojamas tik toks prekybos būdas. Tais laikais žmonės nežinojo kas yra pinigai, o jei jie ir buvo, tai dažnai buvo suprantami kaip prekė. Žmonės vietoj pinigų naudojo vertingesnius, ilgiau galinčius išsilaikyti daiktus, tokius, kaip žvėrelių kailius, grūdus, kriaukles, metalų lydinius.

Dabartiniais laikais dar pasitaiko, kad žmonės apsikeičia daiktais. Taip pat natūriniai mainai išauga hiperinfliacijos laikotarpiu, kai žmonėms sunkiau nustatyti tikrą daiktų kainą pinigais ar iš vis nenori turėti nuvertėjančių pinigų. Vykdant natūrinius mainus stengiamasi iš karto apsikeisti lygiavertėmis prekėmis.

## Nuorodos
Mainų svetainės Lietuvoje: 
* www.mainyk.lt
* www.barteris.lt

## Išnašos
Papa Roach

**„Papa Roach“** – amerikiečių roko grupė, susikūrusi 1993 metais Vakavilyje, Jungtinėse Valstijose.

## Grupės sudėtis

;Dabartiniai narai
* Jacoby Shaddix – vokalistas (1993–dabar)
* Jerry Horton – gitaristas (1993–dabar)
* Tobin Esperance – bosistas (1996–dabar), klavišininkas (2011–dabar)
* Tony Palermo – būgnininkas (2008–dabar)

;Buvę nariai
* Ben Luther – gitaristas, pučiamieji instrumentai (1993)
* Will James – bosistas (1993–1996)
* Dave Buckner – būgnininkas (1993–1994, 1994–2007)
* Ryan Brown – būgnininkas (1994)

## Diskografija

**Studijiniai albumai**

* *[[Old Friends from Young Years]]* (1997) (Išleistas grupės lėšomis)
* *[[Infest]]* (2000) (Dreamworks Records)
* *[[Lovehatetragedy]]* (2002) (Dreamworks Records)
* *[[Getting Away with Murder]]* (2004) (Geffen Records)
* *[[The Paramour Sessions]]* (2006) (Geffen Records)
* *[[Metamorphosis]]* (2009) (Interscope Records)
* *[[Connection]]* (2012) (Eleven Seven Music)
* *[[Face Everything and Rise]]* (2015) (Eleven Seven Music)
* *[[Crooked Teeth]]* (2017) (Eleven Seven Music)

## Nuorodos

* Oficiali svetainė
* Papa Roach last.fm svetainėje
* Papa Roach Discogs svetainėje
Realių išteklių efektas

**Realių išteklių efektas** – augant pinigų masei auga vartojimas.

Taip Donas Patinkinas įvardino supaprastintą Pigou efekto paaiškinimą.

Priešingai negu Pigou efekte, realių išteklių efekte vartojimas kyla ne todėl, kad mažėja kainos, bet todėl, kad didėja pinigų masė. Rinka sugrįš į pusiausvyrą, kai kainos išaugs proporcingai pinigų masės padidėjimui.